xitoy Yangi yili dunyo bo'ylab qanday kutib olindi?reportaj

xitoyda 12 fevraldan Yangi yil boshlandi. Odatda, ushbu tantana nafaqat festivallar va bayramlar, balki qarindoshlarni ko'rgani borishni ham o'z ichiga oladi. An'anaga ko'ra, bayram taxminan ikki hafta davom etadi.
Gonkongdagi eng yirik ibodatxonalardan biri bu — Vong Tay Sin. Bu safar, odatda, minglab odamlarni jalb qiladigan an'anaviy tadbir bekor qilingan. Mahalliy hokimiyat cheklovlarni olib tashlamagan: masofani saqlash majburiy, restoranlar esa kechki oltidan keyin mehmonlarga xizmat ko'rsatmayapti.
Pekin, xitoy.
Bu yil COVID-19’ning yana tarqalishidan qo'rqib, xitoy hukumati fuqarolarni muhim bo'lmasa, biror yerga bormaslikka chaqirgan. Shuningdek, sayohat uchun jo'nab ketishdan bir hafta oldin o'tkazilgan manfiy test sinovi, qaytib kelgandan keyin esa ikki hafta karantinda bo'lish so'ralmoqda.
Gonkong
Taybee ibodatxonasi, Tayvan.
Tayvanda butun pandemiya davrida 1000 dan kam yuqtirish holatlari ro'yxatga olinganiga qaramay, Yangi yil arafasida hukumat odamlar orasida masofa saqlash ustidan nazoratni kuchaytirganligini e'lon qildi, tashrif buyuruvchilar sonini chekladi, shuningdek, transportda oziq-ovqat iste'mol qilishni taqiqladi.
Manila, Filippin.
Filippindagi xitoyliklar bu yil Yangi yilni ommaviy yig'ilishlarga qo'yilgan cheklovlar sharoitida kutib oldi.
Jakarta, Indoneziya.
Indoneziyada oilaviy tadbirlar taqiqlandi, festivallar bekor qilindi. Mamlakatda kasallikning yana bir avj olishi kuzatilmoqda, kuniga 10 mingdan ortiq yuqtirish holatlari aniqlanmoqda. Umuman olganda, Indoneziyada 1 milliondan ortiq odam koronavirusga chalingan, 32 ming kishi vafot etgan.
Bangkok, Tailand.
Bangkok ma'muriyati Yangi yilni an'anaviy nishonlashni bekor qilgan, shu bois mamlakatda pandemiya sharoitida odatdagidan ancha kam sayyoh qayd etilgan.
Mamlakatda ijtimoiy uzoqlashish talabidan kelib chiqqan holda ommaviy tadbirlar, shu jumladan, katta oilaviy va do'stona uchrashuvlar taqiqlangan.
Avvalroq xitoyning pandemiya sharoitida Yangi yilga qanday tayyorlanayotgani ma'lum qilingan, shuningdek, JSST Uxanda koronavirus kelib chiqishi holatini qanday tekshirayotganligi xabar berilgandi.